अब सवाल यह है कि ज़कात में अल्लाह ने किन 8 लोगों को शामिल किया है और ज़कात किन को देनी चाहिए? अल्लाह ने पहले नंबर पर जकात में "फ़ोक़रा" यानी फ़कीरों को रखा है. दूसरे नंबर पर मिसकीन को ज़कात देने के लिए कहा है. अक्सर उलेमा का यह मानना है कि फ़क़ीर और मिस्कीन का एक दूसरे का चोली-दामन का साथ है. इसलिए फकीर और मिस्कीन में ज्यादा फर्क नहीं किया जा सकता है. जबकि कुछ लोगों ने फकीर और मिस्कीन ने फर्क किया है, लेकिन उसका सारांश यह है कि फ़क़ीर और मिस्कीन दोनों में से एक के पास पैसा नहीं होता है लेकिन वह फिर भी शर्म की वजह से लोगों से नहीं मांगता है, जबकि दूसरा मांगने के लिए मजबूर हो जाता है.